Harry Bretaprins og eiginkona hans , leikkonan Meghan Markle , hafa ákveðið að draga sig í hlé frá konungsfjölskyldunni og freista þess að öðlast fjárhagslegt sjálfstæði . Þetta kemur fram í tilkynningu sem var send á breska fjölmiðla rétt í þessu . Í tilkynningunni kemur m.a. fram að eftir margra mánaða íhugun þá hafi þau ákveðið að breyta til á nýju ári og leggja drög að nýju og framsæknu hlutverki innan þeirrar stofnunar sem konungsfjölskyldan er . Hertogahjónin hyggist draga sig til baka sem „ hátt settir “ meðlimir fjölskyldunnar . Skilja má yfirlýsinguna þannig að þau hyggist hverfa frá hefðbundnum störfum , opinberum embættisskyldum sem nánustu ættingjar drottningarinnar sinna , og lifa „ hefðbundnara “ lífi . Meðfram þessum breytingum munu Harry og Meghan fara að dvelja meira í Bandaríkjunum en þau ítreka þó að þau muni áfram halda heiðri skildu sína gagnvart drottningunni , samveldinu og þeim málefnum sem þau hafa stutt . Þau segjast munu greina nánar frá tilhöguninni í fyllingu tímans og halda áfram að eiga samráð við drottninguna , Karl Bretaprins og Vilhjálm hertoga af Cambridge .